Ce face foamea din om. Doi tineri din Ploiești, reținuți de polițiști după ce au bătut un bărbat la o shaormerie
Împinși de foame, mai mulți tineri au forțat rândul la o shaormerie din Ploiești, iar doi dintre ei au sfârșit în spatele gratiilor.
Indivizii nu au ținut cont de ceilalți clienți aflați la coadă, moment în care un bărbat le-a atras atenția.
Imediat a izbucnit un conflict verbal, apoi omul care a reacționat a fost lovit cu pumnii și picioarele. Rănit, a ajuns la spital.
După câteva ore, scandalagiii, cu vârste cuprinse între 17 și 21 de ani, s-au trezit cu polițiștii la ușă.
Toți au fost audiați și doi dintre ei au fost reținuți pentru 24 de ore.
Suspecții vor fi duși, vineri, în fața magistraților cu propunere de arestare preventivă.